A tudatod állapotát közvetlen módon befolyásolja mindaz, amit eszel és iszol. Mondják: “Az vagy, amit eszel.” Függően attól, hogy mit eszel, az negatívan vagy pozitívan befolyásolja az egészséged, úgy mentális, mint testi és érzelmi szinten.
A meditáció egyik célja, hogy mély és maradandó lelki békét teremtsen, ami táplálja lelket és életet békéssé és nyugodttá teszi. A béke ellentéte az erőszak. Ahhoz, hogy hozzájárulj egy erőszakmentes élet megteremtéséhez, segít, ha vegetáriánussá válsz.
A meditáció másik célja, hogy ura legyél a tudatodnak. Így képes vagy erős, határozott és felemelő gondolatokat teremteni az életeddel kapcsolatban. Ahhoz, hogy tiszta gondolatokat teremts, ajánlott, hogy előbb csökkented, majd végül teljesen hagyd abba az olyan szokásokat, ételeket és italokat, amik negatívan befolyásolják a tudatodat és az érzelmeidet. Ilyen pl. az alkohol, a cigaretta és a kábítószerek. Ha függsz ezektől a szerektől, akkor nem leszel képes olyan tudatállapotot teremteni, amilyet szeretnél.
Minél tapasztaltabbá és erősebbé válsz a meditációban, látni fogod, hogy nagyon sok nem kívánt szokásod elveszti a hatalmát feletted. Nem lesz többé vonzó számodra, hogy olyan szereket fogyassz, amik nehézzé, kábulttá tesznek, inkább olyan dolgok fognak vonzani, amikben jól és pozitívan érzed magad.